b'\n_START_ARTICLE_\nOncocercoz\xc4\x83\n_START_SECTION_\nCauze \xc8\x99i diagnostic\n_START_PARAGRAPH_\nViermele parazitar se r\xc4\x83sp\xc3\xa2nde\xc8\x99te prin \xc3\xaen\xc8\x9bep\xc4\x83tura unei mu\xc8\x99te negre de tip Simulium. De obicei sunt necesare mai multe \xc3\xaen\xc8\x9bep\xc4\x83uri \xc3\xaenainte de a avea loc infec\xc8\x9bia. Aceste mu\xc8\x99te tr\xc4\x83iesc \xc3\xaen apropiere de r\xc3\xa2uri, a\xc8\x99adar numele bolii. Odat\xc4\x83 ce a intrat \xc3\xaen persoan\xc4\x83, viermele creeaz\xc4\x83 larva care se duce sub piele. De aici se poate infecta urm\xc4\x83toarea musc\xc4\x83 neagr\xc4\x83 care \xc3\xaen\xc8\x9beap\xc4\x83 persoana. Exit\xc4\x83 mai multe metode prin care se poate face diagnosticarea, inclusiv: plasarea uneibiopsii a pielii \xc3\xaen solu\xc8\x9bie salina normal\xc4\x83 \xc8\x99i prin urm\xc4\x83rirea larvei care iese la suprafa\xc8\x9ba, urm\xc4\x83rind vizual larva, \xc8\x99i c\xc4\x83ut\xc3\xa2nd \xc3\xaen umfl\xc4\x83turile de sub piele viermii adul\xc8\x9bi.\n_START_SECTION_\nPrevenire \xc8\x99i tratament\n_START_PARAGRAPH_\nUn vaccin \xc3\xaempotriva bolii nu exist\xc4\x83. Prevenirea se face prin evitarea \xc3\xaen\xc8\x9bep\xc4\x83turile de mu\xc8\x99te. Acest lucru \xc3\xaenseamn\xc4\x83 utilizarea de insecticide \xc8\x99i haine corespunz\xc4\x83toare. Alte metode includ sc\xc4\x83derea popula\xc8\x9biei de mu\xc8\x99te prin utilizarea spray-urilor cu insecticide. \xc3\x8entr-un num\xc4\x83r de zone din lume se desf\xc4\x83\xc8\x99oar\xc4\x83 efortul de a eradica boala trat\xc3\xa2nd grupuri \xc3\xaentregi de persoane de dou\xc4\x83 ori pe an. Tratamentul celor infecta\xc8\x9bi se face cu medicamentul ivermectin\xc4\x83 la fiecare 6-12 luni. Acest tratament ucide larva dar nu \xc8\x99i viermii adul\xc8\x9bi. Medicamentul doxiciclin\xc4\x83, care ucide o bacterie asociat\xc4\x83 numit\xc4\x83 Wolbachia, pare s\xc4\x83 sl\xc4\x83beasc\xc4\x83 viermele \xc8\x99i este \xc8\x99i acesta recomandat de unii speciali\xc8\x99ti. Se pot elimina \xc8\x99i umfl\xc4\x83turile de sub piele prin chirurgie.\n_START_SECTION_\nEpidemiologie\n_START_PARAGRAPH_\nAprocimativ \xc3\xaentre 17 \xc8\x99i 25 de milioane de persoane sunt infectate cu boala cecitatea r\xc3\xa2urilor \xc8\x99i aproximativ 0,8 milioane au pierdere de vedere \xc3\xaentr-un fel sau altul. Majoritatea infec\xc8\x9biilor se \xc3\xaent\xc3\xa2mpl\xc4\x83 \xc3\xaen Africa Subsaharian\xc4\x83, cu toate c\xc4\x83 s-au raportat cazuri \xc3\xaen Yemen \xc8\x99i zone izolate din Central\xc4\x83 \xc8\x99i America de Sud. \xc3\x8en 1915, doctorul Rodolfo Robles a fost primul care a descoperit leg\xc4\x83tura \xc3\xaentre vierme \xc8\x99i boala de ochi. Este numit\xc4\x83 de Organiza\xc8\x9bia Mondial\xc4\x83 a S\xc4\x83n\xc4\x83t\xc4\x83\xc8\x9bii ca boal\xc4\x83 tropical\xc4\x83 neglijat\xc4\x83.'